বিপর্যয় ব্যবস্থাপনা ও উদ্ধার সামগ্রীর কনসালট্যান্ট হিসাবে দীর্ঘদিন কাজ করছেন পুনের রাজেন্দ্র লাদকাত। সেই রাজেন্দ্র মনে করেন, বিপর্যয়ের সময় দুর্গতরা সবাই, এমনকী শিশুরাও, প্রাণ বাঁচানোর উপযোগী জিনিস বানিয়ে ফেলতে পারে। এ জন্য দরকার সচেতনতা। রাজেন্দ্র বললেন, "ভূমিকম্প কিংবা ধসের সময় কী করা উচিত তা নিয়ে স্কুল ও অফিসে সচেতনতা কর্মসূচি থাকা উচিত। চেন্নাইয়ে যদি এমনটা করা হোত, মানুষ এতটা ক্ষতিগ্রস্ত হোত না।" নাসিকে কুম্ভ মেলা, উত্তরাখণ্ডে বন্যা, নেপালে ভূমিকম্পের সময় রাজেন্দ্রর 'সঞ্জীবনী' কিট ব্যবহার করেছে National Disaster Response Cell. এই কিটের মধ্যে থাকে একটা কার্বন মাস্ক, একটা নেক বেল্ট-ছাড়াও কয়েকটি জরুরি জিনিস। রয়েছে ফ্লোটিং স্ট্রেচার। এই স্ট্রেচারের সাহায্যে মৃতদেহটি মুড়ে তা ভাসিয়ে নিয়ে যাওয়া যায়।